CELEX ID: 32011R0408
Publication Date: 2011-04-27

Document Text:
KOMISJONI MÄÄRUS (EL) nr 408/2011,
27. aprill 2011,
millega rakendatakse Euroopa Parlamendi ja nõukogu määrust (EÜ) nr 1185/2009, mis käsitleb pestitsiidide statistikat, seoses edastamise vorminguga
(EMPs kohaldatav tekst)
EUROOPA KOMISJON,
võttes arvesse Euroopa Liidu toimimise lepingut,
võttes arvesse Euroopa Parlamendi ja nõukogu 25. novembri 2009. aasta määrust (EÜ) nr 1185/2009, mis käsitleb pestitsiidide statistikat, (1) eelkõige selle artikli 5 lõiget 1,
ning arvestades järgmist:
(1)
Määrusega (EÜ) nr 1185/2009 kehtestatakse pestitsiidide müügi ja kasutamisega seotud võrreldava Euroopa statistika koostamise uus raamistik.
(2)
Vastavalt määruse (EÜ) nr 1185/2009 artikli 3 lõikele 3 peavad liikmesriigid edastama statistilised andmed elektrooniliselt komisjoni vastuvõetava asjakohase tehnilise vormingu kohaselt.
(3)
Konfidentsiaalsuse tagamiseks tuleb edastusfailile lisada tähis selle kohta, kas edastatav teave aine, keemiliste ainete klassi, tootekategooria või põhigrupi kohta on konfidentsiaalne või mitte.
(4)
Käesoleva määrusega ettenähtud meetmed on kooskõlas Euroopa statistikasüsteemi komitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Liikmesriigid edastavad pestitsiidide turuleviimise statistilised andmed määruse (EÜ) nr 1185/2009 I lisa kohaselt, kasutades vormingut SDMX (Statistical Data and Metadata eXchange). Andmed edastatakse või laaditakse üles elektrooniliselt Eurostati ühtsesse andmesisestusportaali.
Liikmesriigid edastavad nõutud andmed, mis vastavad komisjoni (Eurostati) tehnilistele spetsifikatsioonidele.
Artikkel 2
Komisjonile (Eurostatile) andmete edastamise tehniline vorming on määratletud lisas.
Artikkel 3
Käesolev määrus jõustub kahekümnendal päeval pärast selle avaldamist Euroopa Liidu Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 27. aprill 2011

EuroVoc Classification:
Level 1: 100150
100146
100156
Level 2: 100221
100222
100190
100249
100223
Level 3: 2472
4361
2014
4488
4256
All Concepts: 2357
4258
4502
5334
6140